### Resume

Der bliver hvert år udarbejdet en årsberetning over magtanvendelser på voksenområdet, som forelægges Voksenudvalget og Byrådet. Dermed får det politiske niveau mulighed for at følge udviklingen i anvendelsen af magtanvendelser med henblik på at vurdere behovet for opfølgning på området. Med denne sag forelægges udvalget årsberetning om anvendt magt og andre indgreb i selvbestemmelsesretten på [adresse] driftsområde i 2021. Tendensen er faldende antal magtanvendelser i 2021 sammenlignet med 2020.

### Sagsfremstilling

Betingelserne for at anvende magt eller andre indgreb i en borgers selvbestemmelsesret er beskrevet i servicelovens §§ 123-129a. Her fremgår, at man kan iværksætte bestemte foranstaltninger over for borgere mod deres vilje, når visse betingelser er opfyldte.

Kommunen skal følge udviklingen i anvendelsen af magt og andre indgreb i selvbestemmelsesretten med henblik på at vurdere behovet for opfølgning og forelægge en årlig beretning for byrådet iht. § 17 i bekendtgørelsen om magtanvendelse. I Vejle Kommune behandles indberetninger om anvendt magt af Kompetencecenter Velfærd.

Som det fremgår af årsberetningen, er antallet af fastholdelser faldet væsentligt fra 2020 til 2021. Samlet i 2020 har der været 210 indberetninger, hvor der i 2021 var 95 indberetninger. Fra forvaltningens side arbejdes der målrettet på at forebygge situationer, hvor der bliver behov for at anvende magt primært via kompetenceudvikling af medarbejderne. Det anbefales, at dette forebyggende arbejde fortsætter.

### Sagens videre forløb

Sagen skal til orientering i Byrådet.

### Deltager i behandlingen

Faglig konsulent Ludvig Larsen fra Kompetencecenter Velfærd fremlægger sagen.

### Historik

Velfærdsdirektøren indstiller, 30. maj 2022, pkt. 53:

at orienteringen tages til efterretning og sagen videresendes til Byrådet

Beslutning fra Voksenudvalget, 30. maj 2022, pkt. 53:

Taget til efterretning, og videresendes til Byrådet.

### Beslutning

Orienteringen blev taget til efterretning.

Fraværende:

Asger Jepsen, i stedet mødet Carlo Jessen

Bo Bech.